ຫວຽດນາມເຂົ້າຮ່ວມກອງປະຊຸມທາງອອນລາຍຂອງສະພາຄວາມໝັ້ນຄົງ ສປຊ ກ່ຽວກັບສະພາບການຢູ່ ລີບັງ ແລະ ຊູດັງ
ວັນທີ 11 ສິງຫາ, ສະພາຄວາມໝັ້ນຄົງ ສປຊ ໄດ້ຈັດກອງປະຊຸມທາງອອນລາຍກ່ຽວກັບສະພາບການຢູ່ ລີບັງ ແລະ ການປະຕິບັດໜ້າທີ່ຂອງ ກຳລັງຊົ່ວຄາວສປຊ ທີ່ປະຈຳຢູ່ປະເທດນີ້ (UNIFIL).
ກອງປະຊຸມທາງອອນລາຍຂອງສະພາຄວາມໝັ້ນຄົງ ສປຊ ກ່ຽວກັບສະພາບການຢູ່ ລີບັງ ແລະ ຊູດັງ
ກ່າວຄຳເຫັນທີ່ກອງປະຊຸມ, ທ່ານ ດັ້ງດິ່ງກຸ໊ຍ, ເອກອັກຄະລັດຖະທູດ, ຫົວໜ້າຄະນະຜູ້ຕ່າງໜ້າຫວຽດນາມ ປະຈຳ ສປຊ ຖືວ່າ ຕ້ອງຖືໜ້າທີ່ຊ່ວຍກູ້ເອົາຊີວິດປະຊາຊົນແມ່ນບຸລິມະສິດສູງສຸດ, ຮຽກຮ້ອງໃຫ້ປະຊາຄົມສາກົນເພີ່ມທະວີການໜູນຊ່ວຍດ້ານມະນຸດສະທຳໃຫ້ແກ່ລີບັງ. ທ່ານເອກອັກຄະລັດຖະທູດ ຢັ້ງຢືນວ່າໃນສະພາບການຄືໃນປັດຈຸບັນ, ບົດບາດຂອງ UNIFIL ຍິ່ງມີຄວາມຈຳເປັນເພື່ອຮັບປະກັນຄວາມໝັ້ນຄົງ ແລະ ສະຖຽນລະພາບໃນພາກພື້ນ, ພ້ອມທັງຊ່ວຍ ລີບັງ ຜ່ານຜ່າຄວາມຫຍຸ້ງຍາກ ໃນປັດຈຸບັນ.
ກ່ຽວກັບສະພາບການຫວ່າງມໍ່ໆມານີ້ຢູ່ Darfur, ຊູດັງ, ທ່ານເອກອັກຄະລັດຖະທູດ ດັ້ງດິ່ງກຸ໊ຍ ໄດ້ເນັ້ນໜັກເຖິງບົດບາດນຳໜ້າຂອງລັດຖະບານຊູດັງໃນການຮັບປະກັນຄວາມໝັ້ນຄົງຢູ່ທີ່ນີ້, ທ່ານກໍ່ຮັບຮູ້ຄວາມມານະພະຍາຍາມຂອງລັດຖະບານ, ໃນການຮັບມືກັບບັນດາເຫດການໃຊ້ຄວາມຮຸນແຮງໃນຫວ່າງແລ້ວນີ້ ແລະ ຮຽກຮ້ອງໃຫ້ແກ້ໄຂສາຍເຫດຕົ້ນຕໍຂອງບັນຫານີ້.
(ແຫຼ່ງຄັດຈາກ VOV)